Det var flere grunner til at Molde hadde behov for et nytt turisthotell. Turismen til Norge var begynt å øke i 1860- og 70-årene. Fra 1869 og frem til 1880-årene kom koleraen til Middelhavslandene, noe som gjorde at mange turister heller reiste nordover enn sørover i Europa. I Molde var det på denne tiden svært enkle overnattingsmuligheter. Det var kun enkelte bolighus som hadde blitt omgjort til pensjonater med få rom. I skriver Yngvar Nielsen i 1879 at «Intet av de to hoteller kan anbefales», og disse to var «Simonsens Hotel» og «Søstrene Holms Hotel» i sentrum. Dette var bakgrunnen for at Astrup og Dahl gikk ut med sin aksjeinnbydelse til bygging av nytt turisthotell i Molde. Med til historien hører også at Peder Hanevold 1. januar 1883 kjøpte Simonsens Hotel og kalte det Alexandra hotell. Hotellet eksisterer fremdeles.